b'\n_START_ARTICLE_\nCijep\n_START_PARAGRAPH_\nCijep, mlat ili mlatilo je poljoprivredno pomagalo za ru\xc4\x8dno vr\xc5\xa1enje \xc5\xbeita. Sastavljen je od dvaju prutova nejednake du\xc5\xbeine povezanih konopcem ili ko\xc5\xbeom. Kra\xc4\x87i prut slu\xc5\xbei kao dr\xc5\xbeak, a du\xc5\xbeim se, u kru\xc5\xbenoj vrtnji, udara po snoplju razastrtom na tlu. Upotrebljavao se u prilici kada se, pri izdvajanju zrnja iz klasja, \xc5\xbeeljelo sa\xc4\x8duvati slamu neo\xc5\xa1te\xc4\x87enom.\n_START_SECTION_\nGumno\n_START_PARAGRAPH_\nGumno, guvno ili arman je mjesto za vr\xc5\xa1idbu ili mla\xc4\x87enje \xc5\xbeita, zaravnjene, glatke povr\xc5\xa1ine, kru\xc5\xbena ili pravokutna oblika. Nalazi se na otvorenome prostoru, rje\xc4\x91e u gospodarskoj zgradi. Uglavnom je zemljano, a u kr\xc5\xa1kim je predjelima poplo\xc4\x8dano kamenim plo\xc4\x8dama i okru\xc5\xbeeno kamenim zidi\xc4\x87em. Na gumnu se \xc5\xbeito ru\xc4\x8dno mlati (cijepom ili mlatom) ili se vr\xc5\xa1i stokom (konji, volovi, mazge i drugo), koja mo\xc5\xbee biti vezana za stup u sredini gumna (sto\xc5\xbeer). U selima jadranskoga zale\xc4\x91a gumno je bilo i mjesto za dru\xc5\xa1tveno okupljanje, a koristilo se, me\xc4\x91u ostalim, i za ples.'